இந்தியா, முக்கியமாக ஆயுத விநியோகம் மற்றும் முன்னேறிய இராணுவ தொழில்நுட்பத்தை பாதுகாப்பதன் மூலமாக புது தில்லியின் மூலோபாய நலன்களைப் பின்பற்றுவதற்கான ஒரு வழிவகையாகவே இஸ்ரேல் உடனான தனது நெருக்கமான உறவுகளை பார்க்கிறது. மோடியின் இந்து மேலாதிக்கவாத பிஜேபியும் கூட, இஸ்ரேல் உடனான அதிலும் குறிப்பாக நெத்தனியாகு போன்ற கடின வலது சியோனிஸ்டுகள் உடனான உறவுகளை ஆழப்படுத்துவதில் மிகவும் உறுதியான தத்துவார்த்த நலன்களை கொண்டுள்ளது. இந்துத்துவ சிந்தனையாளரான வி.டி.சாவர்க்கர், இந்திய முஸ்லீம்களுக்கு எதிரான தனது தீவிரமான வகுப்புவாத எதிர்ப்பின் பாகமாக சியோனிசத்தை ஆதரித்ததோடு, அவர்கள் இந்திய நாட்டுக்கு அந்நியப்பட்டவர்கள் என்றும், முழு குடியுரிமை உரிமைகளும் அவர்களுக்கு மறுக்கப்பட வேண்டும் என்றும் கூறினார்.